REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj 06-2/157-23

18. jul 2023. godine

B e o g r a d

Z A P I S N I K

DESETE SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE,

ODRŽANE 18. JULA 2023. GODINE

Sednica je počela u 13.00 časova.

 Sednicom je predsedavao Uglješa Marković, predsednik Odbora.

 Sednici su prisustvovali članovi Odbora: Tomislav Janković, Dragan Jovanović, Marija Jovanović, Nikola Nešić, Jasmina Karanac, Marina Lipovac Tanasković, Ivana Nikolić, Đorđe Todorović i Bojan Torbica.

Sednici Odbora su prisustvovali zamenici članova Odbora: Branislav Josifović (zamenik Ivane Srbulović) i prof. dr Andreja Savić (zamenik Dragovana Milinkovića).

 Sednici nisu prisustvovali članovi Odbora: Vojislav Vujić, Miroslav Kondić, Robert Kozma, Tatjana Pašić i Predrag Marsenić, niti njihovi zamenici.

Sednici su prisustvovali iz Ministarstva građevinarstva, saobraćaja i infrastrukture: Goran Vesić, ministar, Aleksandra Damnjanović, državni sekretar, Vladimir Džamić, državni sekretar, Ranko Šekularac, pomoćnik ministra za građevinske poslove, sprovođenje objedinjene procedure i ozakonjenje, Đorđe Milić, pomoćnik ministra za prostorno planiranje i urbanizam i Danica Uskoković, savetnik.

Odbor je, jednoglasno (11 glasova za), u skladu sa predlogom predsednika Odbora usvojio sledeći

D n e v n i r e d :

 1. Razmatranje Predloga zakona o izmenama i dopunama Zakona o planiranju i izgradnji, (broj 011-894/23 od 8. maja 2023. godine), koji je podnela Vlada, u načelu.

Prva tačka Dnevnog reda – **Razmatranje Predloga zakona o izmenama i dopunama Zakona o planiranju i izgradnji, koji je podnela Vlada, u načelu**

Predsednik Odbora Uglješa Marković je ukazao da je pre početka sednice održano Javno slušanje na temu ,,Predstavljanje Predloga zakona o izmenama i dopunama Zakona o planiranju i izgradnji“, da je uvodno izlaganje imao ministar Goran Vesić, a da su u diskusiji imali mogućnost da učestvuju svi prisutni narodni poslanici, i predložio da se odmah pređe na glasanje o Predlogu zakona i zaključio načelni pretres.

Odbor je, u skladu sa članom 155. stav 2. Poslovnika Narodne skupštine odlučio, većinom glasova (9 glasova za, 2 protiv), da predloži Narodnoj skupštini da prihvati Predlog zakona o izmenama i dopunama Zakona o planiranju i izgradnji, u načelu.

Za izvestioca Odbora na sednici Narodne skupštine određen je Uglješa Marković, predsednik Odbora.

Sednica je zaključena u 13.05 časova.

 Sednica je prenošena u live stream-u i tonski snimana, a video zapis se nalazi na internet stranici Narodne skupštine.

 SEKRETAR ODBORA PREDSEDNIK ODBORA

 Maja Dimitrijević Uglješa Marković